Han deltok på en utstilling i Bergen kunstmuseum (oktober - desember 2012) med en installasjon (den syvende i rekken) bygd opp av kvister, avisklipp og annet skrot som ble stilt sammen slik at det med belysning kastet et skyggebilde som sett fra «baksiden» fremsto som en god kopi av et eldre kinesisk silkemaleri (tusj) som var utstilt på veggen ved siden av. Verket ble laget på stedet og demontert etter bruk.